Len Muller vier sewe jaar in die musiekbedryf met kortspeler - Afrikaanse Musiek Nuus
30 Junie 2019 30 Junie 2019 Digitaal
Oorgenoeg, dié blondekopster se nuutste enkelsnit en musiekvideo wat spesifiek vir sy kortspeelplaat opgeneem is en gedurende Mei 2019 uitgereik is, is 'n treffende Afrikaans-Akoestiese verwerking wat sy vaardighede as liedjieskrywer en sanger behoorlik ten toonstel en selfs die kieskeurigste luisteraar tevrede sal stel. Hierdie enkelsnit kan reeds gereeld oor die klankgolwe van radiostasies landwyd gehoor word!
LEES OOK: Len Muller se nuwe enkelsnit is rou, eerlik, opreg
Die snit kan beskryf word as rou en eerlik en kom uit 'n baie spesiale plek in die sanger se hart uit. "Vandat ek baie klein was, het ek 'n diep hartseer oor die armoede in ons land en het baie gehuil oor mense wat op straat moet bly. Ek kon nog nooit vertaan hoekom 'n sekere groep mense meer het as wat hulle nodig het, terwyl ander doodgaan van die honger nie. Die liedjie het dus ontstaan uit hierdie frustrasie met geldgierigheid," verduidelik Len. "Ek het gevoel dat ek self nie veel finansieel kan doen om 'n verskil te maak nie, maar wat ek wel het is musiek. As ek een persoon kan kry om anders te dink of meer mededeelsaam te leef, dan is dit die moeite werd. Die lirieke is baie rou en eerlik en dit is seker een van die eenvoudigste liedjies wat ek al geskryf het, maar tog die naaste aan my hart."
Die kunstenaar was ook, saam met Joshua na die Reën, Kaleidoskoop, Leon Gropp, Lizandra Winter en Liani Reynolds, deel van die betowerende reeks musiekkonserte,Musiek Soos Grond, wat in Mei 2019 by Villa Avianto in Bloemfontein en The Big Red Barn in Pretoria plaasgevind het. Hierdie reeks is die eerste van sy soort in Suid-Afrika en is daarop gemik om vir kontemporêre kunstenaars 'n platform te gee om hulle hoendervleismooi lirieke, ware lewensverhale en veelsydigheid op die verhoog te deel. Die konsep is ongelooflik goed ontvang en daar word reeds nog 'n vertoning in Potchefstroom beplan vir 18 Julie 2019. Lugballon, 'n enkelsnit en musiekvideo deur al die kunstenaars wat deel was van die konsert om dit te bemark, kan tans op verskeie gewilde platforms gesien en gehoor word.
Len Muller se nuwe kortspeelplaat bewys nie net hoe talentvol dié musikant regtig is nie, maar bewys ook weereens hoe innoverend en veelsydig hy is. Kry die kortspeelplaat nou hier!